Sedam je savršen broj

**Sedam je savršen broj** je četrnaesta epizoda četvrte sezone Winx Cluba.

## Sažetak

Winxice i Roxy se moraju nositi sa svojom novom popularnošću u Gardenii, a također i s par krijumčara životinja.

## Radnja

Epizoda počinje u kući Winxica, gdje Musa razmišlja o Jasonu Queenu, i da Riven pripada njezinoj prošlosti. Roxy razmišlja o svojim moćima i svojoj budućnosti, a Bloom kaže da će se naviknuti.

Faragonda naziva Winxice, i ona kaže da trebaju natjerati ljude da vjeruju u magiju, i kaže Bloom da će ona čuvati Bijeli krug. Faragonda kaže Roxy da će biti u Alfei tri godine, no Roxy ne želi napustiti Zemlju.

Na nebu Gardenie, zrakomlat snima Winxice kako lete, a mnogi novinari Winxicama postavljaju pitanja o vilama. U baru Frutti Music, Brandon razgovara s nekim curama. Riven je tužan zato što je prekinuo s Musom, a Nabu kaže da ju mora podržavati u svemu, a ne biti ljubomoran. Onda se Winx pojavljuju na televiziji.

Bloom osjeća Roxynu energiju u luci, i mogla bi biti u opasnosti. Winxice stižu u luku, i rabe krila Tracix kako bi doznale što se ondje dogodilo. Onda pronalaze Roxy, a ona se ispričava što se rasrdila na Faragondu. Mladunče tigra kaže da su oteli druge životinje na brodu.

Roxy vodi mladunče tigrića do ostalih životinja, a Bloom ostaje s Roxy. Winxice idu k Specialistima, a oni objašnjavaju da su ih vidjeli na dalekovidnici. Andy i njegov band počinju svirati. Roxy stiže sa svojim tigrićem, i ide do svojeg oca Klausa. Andy kaže Musi da zapjeva s njim.

Riven stiže, a Musa kaže Rivenu da ne mogu dalje ovako. Tada se pojavljuje Jason Queen i daje Musi omotnicu. Riven odlazi. Klaus stiže i kaže da je tigrić nestao, a Winxice se transformiraju. Krilima Speedix stižu do broda na kojem su ostale životinje otete.

Na brodu, neki ljudi imaju tigra, a Roxy želi da oslobode tigra. Tada muškarci bacaju mrežu na Winxice i ispuštaju plin, a Winxice padaju u nesvijest. Kad se bude, nalaze se u kavezima. Roxy pokušava uspostaviti svezu s životinjama, a onda dolazi tigar i spašava Winxice.

Muškarci stižu, a Winxice rabe svoje Believixe kako bi oslobodile životinje. Winxice su iscrpljene, i odlaze k sebi kući. A Čarobnjaci Crnog Kruga promatraju ih. U kući Winxica, Musa otvara kuvertu i ispada da će se Jason Queen oženiti curom, i želi da mu Musa pjeva na vjenčanju.

## Važni događaji

* Musa je pozvana pjevati na vjenčanju Jasona Queena.
* Roxy upoznaje Faragondu.
* Čarobnjaci Crnog Kruga još uvijek su živi.

## Likovi

* Bloom
* Stella
* Flora
* Musa
* Layla
* Tecna
* Roxy
* Sky
* Brandon
* Riven
* Helio
* Timmy
* Nabu
* Ogron
* Duman
* Anagan
* Gantlos
* Faragonda
* Klaus
* Andy
* Mark
* Rio
* Jason Queen

## Korištene čarolije

* Blistavo srce — Musa ga je iskoristila za vraćanje dobrote dvojici loših tipa.

## Zanimljivosti

* Ime ***Sedam je savršen broj*** odnosilo se na Winxice i Roxy, koje su sada društvo.

## Pogreške

* Dok tješi Roxy, Bloomina se košulja mijenja iz njezine pidžame u njezinu košulju za bar Frutti Music.
* Roxyna krila imaju dodatne kovrčave detalje kad će Winxice rabiti svoja krila Speedix.
* Tijekom cijele epizode, dok je u civilu, Roxy ima indijsko crveno sjenilo za oči.
* U jednoj sceni, Brandonova odjeća konobara mijenja se u njegovu civilnu odjeću dok razgovara s dvije potencijalne klijentice.
* U jednoj sceni, Stellin obris njezinih krila je plav umjesto ružičast.
* Dok odgovara na očevo pitanje, Roxy nema rukava.
* Kad cure stignu na industrijsko parkiralište, Stella je nestala.
* Grafička pogrješka u uređivanju: kada se krijumčari spremaju ući u prostoriju u kojoj su zarobljene životinje, samo kako bi otkrili da su vrata otvorena, jedna ruka krijumčara prolazi kroz zid.
* Dio prvog stiha pjesme “Kraljevstvo i djevojčica” svira se s ostavljenim vokalom, unatoč tome što nema nikakve sveze s događajima u epizodi.
* Iako se svih šest Winx djevojaka transformiralo u krila Speedix, prikazane su samo sekvence Speedixa Bloom, Stelle i Flore.

## Bilješke

1. ↑ Nova TV je tokom prvog emitiranja 4. sezone greškom preskočila 14. epizodu te emitirala 15. epizodu dva puta.